Os musulmans nativos y os berbers desveniban arabes quan dixaban a suya lengua. Asinas como creixeban os reinos cristians se i establiban mozarabes, por eixemplo en Sarrablo y l'Alta Riocha. A emigración mozarabe ha traito a o castellán palabras romances como habichuelas, riachuelo, pero sobre tot arabismos; lo mesmo ha pasau en aragonés. Asinas, quan un mozarabismo ye prou cheneral no siempre ye representativo d'o mozarabe que se charraba en una comarca u rechión. En lugars reconquiestos en fases inicials como Toledo os mozarabes y os musulmans nativos encara charraban en romance, que s'asimiló con os d'os reinos conqueridors.